Ek het ‘n vriend wat mal is oor Nutella… En ek praat nie hier van ons gewone mense se liefde vir sjokolade liefde nie…ek praat van mal wees oor, sal net dit eet en sal dit saam en oor alles eet mal oor Nutella. Ek sou nou nie se ek het die kaaskoek vir hom gebak nie…maar hy inspireer my wel om Nutella resepte te soek soms. Ek het die koek gebak vir ‘n lieflike vriendin se verjaarsdag wat ons so ‘n week terug gevier het.
Voorverhit die oond tot 180C (moenie die konveksie opsie gebruik op jou oond as jy die opsie het om dit nie te gebruik nie…jy soek hitte van onder af). Meng die roomkaas met die versiersuiker, mielieblom en vanielje. In ‘n ander bak, klits die room, suurlemoen sap en skil tot styf. Vou die room in by die roomkaas mengsel.